CELEX: 62016TN0750
Language: ro
Date: 2016-10-28 00:00:00
Title: Cauza T-750/16: Acțiune introdusă la 28 octombrie 2016 – FV/Consiliul

9.1.2017   
            
            
               RO
            
            
               Jurnalul Oficial al Uniunii Europene
            
            
               C 6/42
            
         Acțiune introdusă la 28 octombrie 2016 – FV/Consiliul
   (Cauza T-750/16)
   (2017/C 006/52)
   Limba de procedură: franceza
   
      Părțile
   
   
      Reclamantă: FV (Rhode-St-Genèse, Belgia) (reprezentanți: L. Levi și A. Tymen, avocați)
   
      Pârât: Consiliul Uniunii Europene
   
      Concluziile
   
   Reclamanta solicită Tribunalului:
   
               —
            
            
               declararea prezentei acțiuni ca admisibilă și fondată;
            
         în consecință:
   
               —
            
            
               anularea deciziei din 8 decembrie 2015, adoptată în temeiul articolului 42c din Statutul funcționarilor;
            
         
               —
            
            
               în măsura în care este necesar, anularea deciziei din 19 iulie 2016 de respingere a reclamației reclamantei din 8 martie 2016;
            
         
               —
            
            
               obligarea pârâtului la plata de daune interese, stabilite sub rezerva modificării la suma de 151 101 de euro, pentru repararea prejudiciului material suferit de reclamantă;
            
         
               —
            
            
               obligarea pârâtului la plata de daune interese, stabilite ex aequo et bono la suma de 70 000 de euro, pentru repararea prejudiciului moral suferit de reclamantă;
            
         
               —
            
            
               obligarea pârâtului la plata tuturor cheltuielilor de judecată.
            
         
      Motivele și principalele argumente
   
   În susținerea acțiunii, reclamanta invocă cinci motive.
   
               1.
            
            
               Primul motiv, întemeiat pe o excepție de nelegalitate îndreptată împotriva articolului 42c din Statutul funcționarilor Uniunii Europene, pe încălcarea articolelor 20 și 21 din Carta drepturilor fundamentale a Uniunii Europene, pe încălcarea Directivei 2000/78/CE a Consiliului din 27 noiembrie 2000 de creare a unui cadru general în favoarea egalității de tratament în ceea ce privește încadrarea în muncă și ocuparea forței de muncă (JO 2000, L 303, p. 16, Ediție specială, 05/vol. 6, p. 7), precum și pe încălcarea articolului 1d din statut.
            
         
               2.
            
            
               Al doilea motiv, întemeiat pe o încălcare a articolului 42c din statut, pe o încălcare a comunicării către personal nr. 71/15 de furnizare a informațiilor privind punerea în aplicare a articolului 42c din statut, precum și pe inexactitatea și incorectitudinea în fapt și în drept a motivelor care ar fi condus la trimiterea în concediu din oficiu a reclamantei.
            
         
               3.
            
            
               Al treilea motiv, întemeiat pe o încălcare a dreptului de a fi ascultat și pe o încălcare a dreptului la apărare.
            
         
               4.
            
            
               Al patrulea motiv, întemeiat pe o încălcare a obligației de solicitudine.
            
         
               5.
            
            
               Al cincilea motiv, întemeiat pe un abuz de putere.